# Saguamanchica
|         | Muisca : sane ke Kolombia is savsaf abdiespanaf seltay                                                                                   |
| ------- | ---------------------------------------------------------------------------------------------------------------------------------------- |
| Seltay  | Tawamidura • Vegeduropa • Yamba • Kocopa • Burmotaropa • Skapa • Inseik • Lexa • Ava • Vundopa • Alka • Geja                             |
| Debak   | Fúquene • Guatavita • Iguaque • Suesca • Tota • Tequendama stoya                                                                         |
| Izva    | Muisca abdigalda • Savsaf bowesik • Pasca meld • Chocontá meld • Tocarema meld • Espanafa olgalicura                                     |
| Nafalik | Zipazgo : Meicuchuca • Saguamanchica • Nemequene • Tisquesusa • Zaquesazipa Zacazgo : Hunzahúa • Michuá • Quemuenchatocha • Aquiminzaque |
| Lorik   | Chiminigagua • Bachué • Chía • Sué • Bochica • Huitaca • Chibchacum • Cuchavira • Nencatacoa • Chaquén • Chibafruime • Guahaioque        |


Saguamanchica
{{Teliz_toza}}
[[File:ConfederaciónMuisca.png|thumb|left|300px|Liwot va Muisca abdigalda abdi espanafa olgalicura]]
'''Saguamanchica''' (&nbsp;okon '''Sacuan Machica'''&nbsp;) tiyir toleaf ''Zipa'' nafalik ke Muyquyta (&nbsp;[[Bogotá]]&nbsp;) boweyes va Zipazgo cosxo (&nbsp;tani ki ke [[Muisca abdigalda]] koe refe [[Kolombia]] sokasane&nbsp;) wali [[1450]] is [[1470]]. Va [[Meicuchuca]] ziavikye mo uskej radimifiyir aze direik di tiyir [[Nemequene]] nutikye.

Saguamanchica remi mon tolsanda gazayar, mali 1470 kali xonukera ba 1490. Inafa gazara tiyir tawavofa divlizera ke Zipazgo, tulon sayakon olgalicuson va winka ke [[Fusagasugá]].

Saguamanchica va divef volnik (&nbsp;Panche cosik isu Sutagao&nbsp;) dun koznayar, ise va kevlik dene [[Muisca abdigalda]] (&nbsp;Zaque [[Michuá]] is tcumivaf okilik ke Zipazgo&nbsp;) tanion likeyer.

== Kouskejara ==
[[File: 1_Saguamanchica.jpg|thumb|200px|right|{{EwavaPebuda1|Zovdaks va Saguamanchica koe ''Historia General de las Conquistas del Nuevo Reino de Granada'' neva (1688) ke Lucas Fernández de Piedrahíta}}]]
Wetce konoletes sersik, Saguamanchica va konak meld kev Panche cosik tis ubzes volnik ke Muisca tegison pakeyer.<ref>(es) Fernández de Piedrahita, Lucas. ''Historia General de las Conquistas del Nuevo Reino de Granada''. (Antwerpen, 1688), bu 31.</ref> Moi toza ke gazugal ke Zipazgo, konoleyes gu kulucapa is dirgara va bar-sanoy ''güecha'' gejik, va roti tudelayar ise va gazaxo toz divatceyer ise va yone volnafe sane kofeliyir.<ref>(es) Ortega, Eugenio. ''Historia general de los chibchas''. (Samper Matiz; Bogotá, 1891) Capítulo VI, bu 18</ref>

== Pasca meld ==
{{GKT|[[Pasca meld]]}}

Moni [[1470]] moi kouskejara, Saguamanchica gorayar da va Sutagao cosik bowen gan sersik ke [[Fusagasugá]] di dilfuyur. Sutagao cos banugale sokes gee jowa ke cosxo ke Zipa tiyir tan cos ke [[Chibcha]] sane voxe merupteson bliyir, dem mivaskafe is mialodafe bowere volke [[Muisca abdigalda]].

Rietason va korictulara va Sutagao cos, Saguamanchica do bar-sanoy ''güecha'' gejik mallaniyir, va Fusungá azekexa remlaniyir aze arti abic viel va Pasca artlaniyir lize va acagirama ke abic sagik ke Fusagasugá kakeveyer voxe arti vielacku surteyer.
[[File: IndigenaFusa.JPG|thumb|200px|right|{{EwavaPebuda2|Okilik ke Fusagasugá likeyes va Saguamanchica Zipa bak Pasca meld}}]]

Radimida sanelia ke Pasca zo levrotiyir, pune ervolia ke Zipa kal ventama abdulanir lize milk ke Fusagasugá va meldara fuzud. Kima ke venta tiyid batlize gurafa mevtava is banlize titsuyafa groya lizo Pasca kuksa remnir. Kaikeon divatce ke azeka ke Fusagasugá kale Subía kuksa tigir.

Rabateson da kira ke tawova va intaf azed tukuvayad, Saguamanchica kabdue volnik djupropemayar aze bak mielcek va tol-decemoy ''güecha'' gejik dirgan gan ''psihipqua'' sersik stakseyer enide sin va arestaxo anyerkon ticlaniyid nume va radimak ke Sutagao milk kereleyed aze direafizon miledje di dilfuyud.

Ba vanafiz moi gotuyuna sugdava, dilfura kev ervolia ke Fusagasugá tozuweyer, belcon kabduuon is kadimuon.<ref>(es) Fernández de Piedrahita, Lucas. ''Historia General de las Conquistas del Nuevo Reino de Granada''. (Antwerpen, 1688), bu30-31</ref> Stubesu kizoyu ke rubasik ke ervolia ke Fusagasugá viele sin ve vofayad da gan tolgenisik kadimuon zo dilfuyud, va gojuca nekiyir aze va Sutagao sayakik radeyasiyir. Jontiktan va ervo jovleyed ise van molda otceyed.<ref name="Ortega2">(es) Ortega, Eugenio. ''Historia general de los chibchas''. (Samper Matiz; Bogotá, 1891) Capítulo VI, p. 19</ref>

Tici afizcek, ervolia ke Zipa va mek tazdaks al levgayar. Jadiwik ke ervolia ke Fusagasugá yoltkiraf gu Uzatama al zo gralomeyer. Okilik ke [[Tibacuy]] lyumayas neyon gu Fusagasugá astirbon al zo bakayar. Tiyir dalaf pirdasik ke nafalik ke Fusagasugá ise va duntura pirdayar. Batcoba zo askiyir numen Fusagasugá jiomaaxo gan Zipa zo tuvonkayar. Rictula ke inaf okilik zo dimsulayar, kredon gu culiekara is vonkafa ravalduga tove Zipa ke Bacatá, vruzayason pu Sua Awaltlorik.<ref>(es) José Antonio de Plaza. ''Compendio de la historia de la Nueva Granada desde antes de su descubrimiento hasta el 17 de noviembre de 1831''. Bogotá: Imp. del Neogranadino, 1850, bu 5</ref><ref name="Ortega2" /> Zipa va warzafo tawavo worayar aze ko Bacatá dimlaniyir lize va xultura di kotgrupeyer, wetason mu lorikeem is bundason va tcunke remi konak aksat.<ref name="Ortega3">(es) Ortega, Eugenio. ''Historia general de los chibchas''. (Samper Matiz; Bogotá, 1891) Capítulo VI, bu 20</ref>

== Tcumivera is tolgenira ==
=== Taneafa tcumivera ke Guatavita ===
[[File: Minchua.jpg|thumb|220px|right|{{EwavaPebuda1|Zaque [[Michuá]], nafalik ke [[Tunja|Hunza]]}}]]
Kadimi tena ke Pasca meld, ''zybyntyba'' okilik ke [[Guatavita]] va Zipa tcumiveyer kiren krupteyer da roti ke Guatavita me tiyir lefi dam teli ke Bacatá, isen Saguamanchica linulayar ginukafa numen Guatavita tabiyir. In kogejayar aze, tolgenitison va Funza kelu ke Zipazgo, do ervolia mallaniyir. Wori Saguamanchica osk va dilfura acagiyir voxosk va Guatavita van inafo tawavo aloyayar abdida silukon tolgeniyir. Bam Guatavita va toloya surterapa levgayar numen inaf okilik va [[Michuá]] nafalik ke Zacazgo gopomadayar, kiren banvieli Zaque wetce an rictulik zo torigiyir.<ref name="Ortega3"></ref>

Givanon gu bifa, Zaque va staksa pu Saguamanchica stakseyer, i va staksa gransesa da munesteteson va suza, ina ko [[Tunja|Hunza]] kelu ke Zacazgo va int miv di gonatoeyer. Saguamanchica va staksa ke Zaque volunt balgeyer ise va staksakirik dace askikejeyer. Viele Zaque gu tegi zo givayar, pune va ervolia vas balem-kunoy ''güecha'' gejik tazukayar aze va Bacatá vanlaniyir. Wori Zipa va ervolia ware lozolonafa kabelceyer ise gan okilik ke [[Sopó]] zo zobeyer, batdume Michuá va meldara ve ebgayar numaze ko Hunza dimlaniyir.<ref>(es) José Antonio de Plaza. ''Compendio de la historia de la Nueva Granada desde antes de su descubrimiento hasta el 17 de noviembre de 1831''. Bogotá: Imp. del Neogranadino, 1850. bu 5-6</ref>

=== Tcumivera ke Ubaque ===
Saguamanchica bam belundayar da meldara kev Hunza me al sokiyir ise va ervoliapa dadidyir nume va okilik ke [[Ubaque]] kojoayas va savsafa levplekura gu Zipazgo is xialas va vangluyara do Michuá fu levrotiyir. Ostik bat exus okilik va utca ke Pasca isu Usme al dilfuyur. Zipa va tawavo ke [[Chipaque]] is [[Une (Cundinamarca)|Une]] remlaniyir aze va okilik ke Ubaque kevlaniyir. Wori bantan dem intaf kulaceem van meftava lajupotceyer. Saguamanchica koe Bacatá di godimlaniyir lize bam zo givayar da warzafa tcumivera koe Guatavita dilizeyer isen Panche saneik va cosxo toz tolgeniyid.

=== Toloya tcumivera ke Guatavita is tolgenira ke Panche saneik ===
Zipa va staksa kazawayar, i va staksa bazesa da Panche saneik va [[Zipacón]] is [[Tena (Cundinamarca)|Tena]] al vangiyid miledje okilik ke Guatavita va [[Chía (Cundinamarca)|Chía]] is [[Cajicá]] tolgeniyir, tcicenon gan milk ke Zaque. Sagamanchica va deblamera va Ubaque gotutenayar ise lureskatason va warzafa tcumivera is dilfura ve mallaniyir.

Saguamanchica milugalon lyumatason va toloy foy bam gorayar da va ervolia fuxetolayar. Banvielu lyumara kev Panche tolgenisik va san-tevda kereleyer. Tere diliayason va batyona winka, Zipa va varafa ervolia koe Sopó kabelceyer aze do alub-kunoy ''güecha'' gejik va Guatavita artlaniyir lize inaf okilik me rotacagiyir numen tcumivesik zo surteyed. Moi bata cenera, Zipa va rieta koalietesa va Zaque ginuyur nume va ervolia van [[Tunja|Hunza]] davon vodjur.

== Chocontá meld ==
{{GKT|[[Chocontá meld]]}}
[[File: Batalla-de-choconta.jpg|thumb|220px|right|{{EwavaPebuda1|[[Chocontá meld]] sedme zovdaks ke piskuks va ''Izvapa ke tolgenira va Granada Warzafo Gazaxo'' ke Lucas Fernández de Piedrahíta ( Antwerpen, 1688 )}}]]

[[Michuá]] givayana gu avlara ke Saguamanchica kev int, va tev-kunoy ''güecha'' gejik kabelceyer aze va kevelik molikeyer.<ref>(es) José Antonio de Plaza. Compendio de la historia de la Nueva Granada desde antes de su descubrimiento hasta el 17 de noviembre de 1831. Bogotá: Imp. del Neogranadino, 1850. bu 6</ref> Toloya ervolia moe tawek ke [[Chocontá]] tere kevlaniyid. Milk ke Zaque taneon artlaniyir aze va int tildeyer ise voltayar. Meld remi baroy bartiv jijayar ise tiyir forteyotapafa. Milk ke Zipazgo wayar beka nafalik ke kota neya zo aytayad, don Saguamanchica cenesa. Nemequene nutikye, zanise wetce jadiwik ke ervolia ke Zipazgo, tiyir direik ke nafalaxo.<ref>(es) Herrera Angel, Martha. "Los señores muiscas" (Revista Credencial Historia, No. 44, Bogotá, 1993)</ref>

== Vuestexa ==
{{Vuestexeem}}
<small>
*(es) José Antonio de Plaza (1809-1854). ''[http://books.google.cl/books?id=eDDkPhPwrVEC&pg=PA7&lpg=PA7&dq=cacique+Ebat%C3%A9&source=bl&ots=v_OvUHHQxy&sig=TCIrnI265Me_6Yv6R0iELB5v1Ok&hl=es&ei=Z_BdSqGOGcG7lAen_PDjDA&sa=X&oi=book_result&ct=result&resnum=7 Compendio de la historia de la Nueva Granada desde antes de su descubrimiento hasta el 17 de noviembre de 1831]''. Bogotá: Imp. del Neogranadino, 1850.
</small>
{{Teliz_toleaf_briz}}
{{Nafalik
| yolt = Saguamanchica
| ewava = Saguamachica2.jpg
| pebuda = Zipa Saguamanchica, sordaf delt ke XIX-eafa decemda
| zawa = Gold_Museum,_Bogota_(36145671394).jpg
| nafalikinda = [[:Category:Nafalik ke Muisca abdigalda|Muisca nafalik]]
| semek = Zipa ke Zipazgo
| soka = [[Muisca abdigalda]]
| nafalugal = [[1470]] – [[1490]]
| dareik = [[Meicuchuca]]
| direik = [[Nemequene]]
| prostelay = Zipa
| koblira = ?
| awalkera = 1490
| gadikye = 
| gadikya = 
| yerumanik = 
| nazbeik = 
}}
{{Teliz_tena}}
{{MuiscaSeltay}}
[[Loma:Muisca|Saguamanchica]]
[[Loma:Nafalik ke Muisca abdigalda|Saguamanchica]]
[[Loma:Izva ke Kolombia|Saguamanchica]]
{{#invoke:Interwiki|interwiki|qid=Q10950082}}
[{"title": "", "data": {"Prostelay": "Zipa", "Semek": "Zipa ke Zipazgo", "Soka": "Muisca abdigalda", "Nafalugal": "1470 \u2013 1490", "Dar- nafalik": "Meicuchuca", "Dir- nafalik": "Nemequene", "Koblira": "?", "Awalkera": "1490", "betara": "teza"}}]